Suresh 90 Views
బంగ్లాదేశ్‌ కోచ్‌గా కోట్నీవాల్ష్‌
అంటిగ్వా: వెస్టిండీస్‌ జట్టులో కీలక పాత్ర పోషించిన దిగ్గజ బౌలర్‌ కోట్నీ వాల్ష్‌ సరికొత్త ఇన్నింగ్స్‌ ప్రారంభించేందుకు సిద్దమయ్యాడు.గత రెండు సవత్సరాలుగా వెస్టిండీస్‌ జట్టు సెలక్టర్‌గా ఉన్న వాల్ష్‌ తాజాగా బంగ్లాదేశ్‌ జట్టుకు బౌలింగ్‌ కోచ్‌ చేసేందుకు ఒప్పందం కుదుర్చుకున్నాడు.త్వరలో బంగ్లాదేశ్‌లో ఇంగ్లండ్‌ పర్యటన ఉన్న నేపథ్యంలో వాల్ష్‌ను స్పెషలిస్టు కోచ్‌గా నియమిస్తు బిసిబి నిర్ణయం తీసుకుంది.ఈ విషయాన్ని వెస్టిండీస్‌ క్రికెట్‌ బోర్డు ధృవీకరించింది.దీనిపై వాల్ష్‌ స్పందిస్తూ బంగ్లాదేశ్‌ క్రికెట్‌ జట్టుకు స్పెషలిస్టు కోచ్‌గా ఎంపిక కావడం నిజంగా తనను ఆశ్చర్యానికి గురి చేసిందన్నాడు.గత కొన్ని సంవత్సరాల నుంచి బంగ్లాదేశ్‌ క్రికెట్‌ను గమనిస్తూనే ఉన్నా,ఆ జట్టులో టాలెంట్‌కు కొదవ లేదు.ఆ జట్టు కోచ్‌ చంద్రికా హతురుసింఘా తన బాధ్యతలను చాలా సమర్థవంతంగా నిర్వహించాడు. అతనిలో ఉన్న సానుకూల థృక్పథమే బంగ్లాదేశ్‌ క్రికెట్‌కు మేలు చేసిందని చెప్పగలను.వెస్టిండీస్‌ అనేది నా స్వదేశమే కానీ,బంగ్లాదేశ్‌కు కోచ్‌గా కొత్త ఇన్నింగ్స్‌ ఆరంభించడం నిజంగా సంతోషంగా ఉంది. అందులోనూ అంతర్జాతీయ స్థాయిలో టాలెంట్‌ ఎక్కువగా ఉన్న జట్టుకు బౌలింగ్‌ను పర్యవేక్షించడం నాకు లభించిన అరుదైన అవకాశం.ఇటువంటి అవకాశాన్ని ఎవరూ వదులుకోరు అని 53 సంవత్సరాల వాల్ష్‌ తన ఆనందాన్ని వ్యక్తం చేశాడు.వాల్ష్‌ తన 17 సంవత్సరాల అంతర్జాతీయ క్రికెట్‌ కెరీర్‌లో 519 టెస్ట్‌ వికెట్లను సాధించగా 227 వన్డే వికెట్లు తీసుకన్నాడు.